যে কারণে পাহাড় ধস... | জাতীয় | Jugantor
মঙ্গলবার, ২২ আগস্ট ২০১৭
আর্কাইভ
ই-পেপার
ফনেটিক ইউনিজয়
সার্চ

প্রচ্ছদ
আজকের পত্রিকা
প্রথম পাতা
শেষ পাতা
খেলা
খবর
দশ দিগন্ত
শিল্প বাণিজ্য
আনন্দ নগর
একদিন প্রতিদিন
টিউটোরিয়াল
বাতায়ন
বাংলার মুখ
নগর-মহানগর
দৃষ্টিপাত
আইটি বিশ্ব
উত্তরের জনপদ
আবহমান চট্টগ্রাম
রাজধানীর খবর
জাতীয়
আন্তর্জাতিক
সম্পাদকীয়
খেলা
অর্থনীতি
সারাদেশ
বিনোদন
শিক্ষাঙ্গন
পবিত্র হজ
দ্বিতীয় সংস্করণ
বিচ্ছু
আজকের পত্রিকা
প্রথম পাতা
শেষ পাতা
খেলা
খবর
দশ দিগন্ত
শিল্প বাণিজ্য
আনন্দ নগর
একদিন প্রতিদিন
টিউটোরিয়াল
বাতায়ন
বাংলার মুখ
নগর-মহানগর
দৃষ্টিপাত
আইটি বিশ্ব
উত্তরের জনপদ
আবহমান চট্টগ্রাম
রাজধানীর খবর
জাতীয়
আন্তর্জাতিক
সম্পাদকীয়
খেলা
অর্থনীতি
সারা দেশ
বিনোদন
শিক্ষাঙ্গন
পবিত্র হজ
ফিচার
দ্বিতীয় সংস্করণ
বিচ্ছু
হোম
জাতীয়
প্রিন্ট সংস্করণ    |
প্রকাশ : ১৪ জুন, ২০১৭ ০২:১৮:৫৪ | অাপডেট: ১৪ জুন, ২০১৭ ১৩:২৯:২২
প্রিন্টঅঅ-অ+
বিশেষজ্ঞদের অভিমত
যে কারণে পাহাড় ধস...
২০০৭ সালে একই ধরনের ঘটনায় ১২৭ জনের প্রাণহানি * বনজ সম্পদ নিধন ও পাহাড় কাটা বন্ধ না করলে আরও বড় বিপর্যয়ের আশঙ্কা বিশেষজ্ঞদের
নির্বিচারে কেটে বসতি স্থাপন এবং বন-জঙ্গল ও গাছ উজাড়ের কারণেই চট্টগ্রাম ও পার্বত্য চট্টগ্রাম অঞ্চলে পাহাড় ধসের ঘটনা ঘটছে। ঢাকা বিশ্ববিদ্যালয় ও চট্টগ্রাম বিশ্ববিদ্যালয়ের মাটি এবং দুর্যোগ বিশেষজ্ঞরা এ মন্তব্য করেছেন। তারা মনে করেন, তুমুল বৃষ্টিপাত এবং ভূমিধসের পূর্বাভাসের পরও প্রশাসন সতর্কতামূলক প্রয়োজনীয় পদক্ষেপ নেয়নি। পদক্ষেপ নিলে প্রাণহানি বা ক্ষয়ক্ষতি আরও কম হতে পারত।
বিশেষজ্ঞরা বলছেন, পাহাড়ের গায়ে জন্মানো বন-জঙ্গল এবং গাছপালা এর অভ্যন্তরীণ বন্ধন শক্ত রাখে। কিন্তু লোভী মানুষেরা অব্যাহতভাবে পাহাড় কাটছে। অনেক ক্ষেত্রে দরিদ্র মানুষ বসতির প্রয়োজনেও পাহাড় কাটছে। এতেই পাহাড় ধসের পথ তৈরি হয়। ফলে টানা বৃষ্টিপাত হলে পাহাড় ধসে পড়ে। এ কারণে প্রায় প্রতিবছরই ছোটখাটো দুর্ঘটনায় প্রাণ হারাচ্ছে মানুষ। এর আগে ২০০৭ সালে এ বর্ষাকালেই বড় ধরনের প্রাণহানির ঘটনা ঘটে। তখন ১২৭ জন নিহত হন। এবার চারজন সেনাসদস্যসহ ৭৮ জন নিহত হলেন।
চট্টগ্রাম বিশ্ববিদ্যালয়ের মৃত্তিকা বিজ্ঞান বিভাগের অধ্যাপক ড. খান তৌহিদ ওসমান মঙ্গলবার যুগান্তরকে বলেন, পার্বত্যাঞ্চলে পাহাড়ি বাঙালি সবাই পাহাড় কাটছে এখন। পাহাড়গুলোর ওপর যে অবিচার চলছে তা বন্ধ করতে হবে। পাহাড়ের পাদদেশের বাসিন্দাদের সরিয়ে নিয়ে কিংবা পাহাড়ি অঞ্চলে বসতি স্থাপন বন্ধ করে হয়তো প্রাণহানি কমানো যাবে, কিন্তু পাহাড়ি বনজ সম্পদ নির্বিচারে ধ্বংস করা বন্ধ না হলে পাহাড় এবং কাটা বন্ধ না হলে পরিস্থিতি আরও ভয়াবহ হবে। পাহাড়গুলো রক্ষা করা বা ধস ঠেকানো যাবে না। এতে করে অদূর ভবিষ্যতে যে পরিবেশ বিপর্যয় ঘটবে তা মোকাবেলা করা যাবে না। তাই পাহাড় রক্ষায় এখনই ব্যবস্থা নিতে হবে। পাহাড়গুলো ঢালু ও খাড়া হওয়ায় ধসের ঘটনা ঘটেছে- এমন বক্তব্যের সঙ্গে একমত নন এ মাটি বিশেষজ্ঞ।
ঢাকা বিশ্ববিদ্যালয়ের দুর্যোগ বিজ্ঞান ব্যবস্থাপনা বিভাগের চেয়ারম্যান ভূতত্ত্ববিদ অধ্যাপক ড. এএসএম মাকসুদ কামাল যুগান্তরকে বলেন, পাহাড় ধসের প্রধান কারণ দুটি- ভূতাত্ত্বিক ও মানবসৃষ্ট। কোনো অঞ্চলে ৩টি ভূতাত্ত্বিক কারণে পাহাড় ধস হতে পারে। সেগুলো হল- পাহাড়ের ভূতাত্ত্বিক গঠন, বালুর বিন্যাস এবং পাহাড়ের ঢালুতা। আর মনুষ্যসৃষ্ট কারণের মধ্যে রয়েছে- পাহাড়ে চাষাবাদ এবং বন উজাড়। এসব কারণ যখন তৈরি হয় তখন অধিক বৃষ্টিপাতে পাহাড়ের ফাটল দিয়ে ভিতরে পানি প্রবেশ করে। এতে পাহাড় ভারি হয়ে যায়। ফলে পাহাড় ধসের মতো ঘটনা ঘটে। এ সমস্যা থেকে উত্তরণে তিনি যে কোনো মূল্যে পাহাড় কাটা বন্ধের পরামর্শ দেন। এছাড়া পাহাড়ে পর্যাপ্ত উপযুক্ত গাছপালা লাগানো, পানি নিষ্কাশন ব্যবস্থা এবং পাহাড় থেকে বসতি উচ্ছেদ করতে হবে। এক্ষেত্রে গরিব মানুষকে অন্যত্র পুনর্বাসন করার পরামর্শ দেন তিনি। ২০০৭ সালের ১১ জুন কেবল চট্টগ্রামেই পাহাড় ধসে ১২৭ জনের প্রাণহানি ঘটেছিল। ওই ঘটনায় উচ্চক্ষমতাসম্পন্ন একটি কমিটি করা হয়, যার সচিব ছিলেন পরিবেশ অধিদফতরের তৎকালীন পরিচালক মো. জাফর আলম। ওই কমিটি পাহাড় ধসের ২৮ কারণ চিহ্নিত করেছিল। রক্ষা ও ধস ঠেকাতে প্রণয়ন করেছিল ৩৬ দফা সুপারিশ। কিন্তু সে সব সুপারিশ বাস্তবায়ন হয়নি ১০ বছরেও।
এদিকে বান্দরবান প্রতিনিধি জানান, দায়িত্বশীল সূত্রগুলো বলছে, বান্দরবান জেলার ৭টি উপজেলায় প্রায় ৩০ হাজার পরিবার, রাঙ্গামাটি জেলার ১০টি উপজেলায় প্রায় ৮০ হাজার পরিবার এবং খাগড়াছড়ি জেলার ৯টি উপজেলায় প্রায় ৬০ হাজার পরিবারের বসতি রয়েছে উঁচু-নিচু পাহাড় ও পাহাড় ঘেঁষে কিংবা পাহাড়ের পাদদেশেই। এসব পরিবার যুগ যুগ ধরেই বসবাস করলেও জেলা ও উপজেলা প্রশাসন বর্ষায় কেবল মাইকিং করে কথিত নিরাপদ স্থানে সরে যাওয়ার নির্দেশ দেয়া ছাড়া বাস্তবমুখী কোনো পদক্ষেপই গ্রহণ করেনি।
অধ্যাপক মাকসুদ কামাল বলেন, ২০০৭ সালের ওই কমিটির সুপারিশ অনুযায়ী কর্মপন্থা নির্ধারণ করা হলে হয়তো সোমবার মধ্যরাত ও মঙ্গলবার ভোররাতে চট্টগ্রাম, রাঙ্গামাটি এবং বান্দরবানে পাহাড় ধসে ৭৮ জনের প্রাণহানির ঘটনা ঘটত না। চট্টগ্রাম বিশ্ববিদ্যালয়ের মৃত্তিকা বিজ্ঞান বিভাগের অধ্যাপক ড. খান তৌহিদও মনে করেন, কমিটি যেসব সুপারিশ করেছিল সেসবের সিকি ভাগও বাস্তবায়ন হয়নি।
অধ্যাপক মাকসুদ কামাল বলেন, অধিক বৃষ্টিপাত হলে স্থানীয় অধিবাসীদের অতীতে প্রশাসন সতর্ক করত। এবার যখন অধিক বৃষ্টিপাত হচ্ছিল, তখন স্থানীয় প্রশাসনের উচিত ছিল পাহাড়ের ঢালে বসবাসকারীদের সরিয়ে নেয়া বা সতর্ক করা। কিন্তু তারা সেটি সঠিকভাবে করতে পারেনি। ফলে ভূমিধস হয়েছে এবং ভয়াবহভাবে অসংখ্যা হতাহতের ঘটনা ঘটেছে।
কমিটি চিহ্নিত ২৮ কারণ : ২০০৭ সালের উল্লিখিত কমিটির চিহ্নিত ২৮ কারণের উল্লেখযোগ্য হচ্ছে- ভারি বর্ষণ, পাহাড়ে বালির আধিক্য, পাহাড়ের উপরিভাগে গাছ না থাকা, গাছ কেটে ভারসাম্য নষ্ট করা, পাদদেশে ঝুঁকিপূর্ণ বসবাস গড়ে তোলা, পাহাড় থেকে বৃষ্টির পানি নিষ্কাশনের ব্যবস্থা না রাখা, বনায়নের পদক্ষেপের অভাব, বর্ষণে পাহাড় থেকে নেমে আসা বালি ও মাটি অপসারণে দুর্বলতা ইত্যাদি।
সুপারিশগুলোর মধ্যে ছিল- পাহাড়ের ৫ কিলোমিটারের মধ্যে হাউসিং প্রকল্প গড়ে না তোলা, পাহাড়ে জরুরি ভিত্তিতে বনায়ন করা, ঢালু পাহাড়ে গাইডওয়াল নির্মাণ, নিষ্কাশন ড্রেন ও মজবুত সীমানা প্রাচীর নির্মাণ, পাহাড়ের পানি ও বালি অপসারণের ব্যবস্থা করা, যত্রতত্র পাহাড়ি বালি উত্তোলন নিষিদ্ধ করা, পাহাড়ি এলাকার ১০ কিলোমিটারের মধ্যে ইটভাটা নিষিদ্ধ করা, মতিঝর্ণা ও বাটালি হিলের পাদদেশে অবৈধ বস্তি উচ্ছেদ করে পর্যটন স্পট করা, ঝুঁকিপূর্ণ পাহাড়ের পাদদেশে বসতি স্থাপন নিষিদ্ধ করা, পাহাড় কাটায় জড়িতদের বিরুদ্ধে কঠোর ব্যবস্থা গ্রহণ, যেসব পাহাড় প্রায় খাড়া অবস্থায় রয়েছে সেখানে স্বাভাবিক বনায়ন সম্ভব না হলে মুলি বাঁশ রোপণ ইত্যাদি।
পাহাড় কাটে কারা : স্থানীয় সাধারণ মানুষ ছাড়াও সরকারি বিভিন্ন সংস্থার বিরুদ্ধে পাহাড় কাটার অভিযোগ আছে। সূত্র জানায়, কোনো কোনো ক্ষেত্রে পরিবেশ অধিদফতর, চট্টগ্রাম উন্নয়ন কর্তৃপক্ষ এমনকি চট্টগ্রাম সিটি কর্পোরেশনের বিরুদ্ধেই পাহাড় কাটার অভিযোগ আছে। আবার প্রভাবশালীরা পাহাড় কাটা অব্যাহত রাখলেও তাদের বিরুদ্ধেও চোখে পড়ার মতো কোনো ব্যবস্থা নেয়া হয়নি। যে কারণে চট্টগ্রামে পাহাড় কাটা, অবৈধ স্থাপনা নির্মাণ ও বসতি স্থাপন অব্যাহত রয়েছে। এ ক্ষেত্রে রয়েছে পুলিশের অবহেলা ও গাফিলতি।
পরিবেশাবাদী সংগঠন পিপলস ভয়েসের আহ্বায়ক শরীফ চৌহান যুগান্তরকে বলেন, পাহাড় ধসের ঘটনা ঘটলেই কেবল প্রশাসনের টনক নড়ে। কমিটি হয়। চিহ্নিত করা হয় ধসের কারণ। প্রণয়ন করা হয় সুপারিশ। কিন্তু তা বাস্তবায়ন হয় না। ২০০৭ সালে প্রণীত ৩৬ দফা সুপারিশের একটিও যথাযথভাবে বাস্তবায়ন হয়নি বলে দাবি করেন তিনি। ১১ জুনকে পাহাড় রক্ষা দিবস ঘোষণা করার দাবি জানিয়ে এলেও সেই দাবিও সরকার বা প্রশাসন আমলে নিচ্ছে না বলে জানান তিনি।
শীর্ষ খবর
সর্বশেষ খবর
জাতীয়
নায়করাজের মৃত্যুতে রাষ্ট্রপতির শোক
ভেজাল প্যারাসিটামলে ২৮ শিশুর মৃত্যু: স্বাস্থ্যসচিবকে তলব
আন্তর্জাতিক
সিঙ্গাপুরে তেলের ট্যাংকার-মার্কিন যুদ্ধ জাহাজ সংঘর্ষ: নিখোঁজ ১০
যুক্তরাষ্ট্রে ‘নির্দয় আঘাত’ হানব
রাজনীতি
নায়করাজের মৃত্যুতে খালেদা জিয়ার শোক
সংখ্যালঘুদের জন্য ৩০টি সংরক্ষিত আসন চান এরশাদ
খেলা
সুনীল যোশী টাইগারদের নতুন স্পিন কোচ
প্রস্তুতি ম্যাচ খেলবে না অস্ট্রেলিয়া
ভারতে হামলার জন্য চীনের নতুন মহড়া!
সিন্ডিকেটের কবলে নতুন পাঠ্যবই
নারায়ণগঞ্জের সাত খুন মামলা: হাইকোর্টের রায় আজ
আইন কর্মকর্তার মতামতেই বেহাত হয় মূল্যবান সম্পত্তি
এত বড় শিল্পী আমাদের চলচ্চিত্রে আসেননি: সোহেল রানা
পদত্যাগ করা উচিত ছিল
শ্রীলংকার সাজঘরে মিষ্টি নিষিদ্ধ
রাজ্জাকের মৃত্যুতে মুশফিকের শোক
পাকিস্তানের উদাহরণ ৩০ লাখ শহীদকে অসম্মান করেছে: শামীম ওসমান
সহকর্মীদের স্মৃতিচারণ
জাতীয় বিভাগের অারও খবর
চার মাসে সড়ক দুর্ঘটনায় নিহত ৮৮৮
ঢাকার ৪৭ ওয়ার্ড চিকুনগুনিয়াবাহী এডিস মশার চারণভূমি
পাহাড় ধসে মৃতের সংখ্যা ১৪৫
পাহাড় ধস: ক্ষতিগ্রস্ত এলাকায় ৪৮৩টি মেডিকেল টিম
নেত্রকোনার ৪ জনের অভিযোগ আমলে নেয়ার আদেশ ১২ জুলাই
ভূমি অবমুক্ত করার সিদ্ধান্ত গৃহীত
রেলের অগ্রিম টিকিটের তৃতীয় দিনে ছিল হাহাকার
পাহাড় ধসে নিহত সেনা সদস্যদের মরদেহ ঢাকায়
রাঙ্গামাটিতে ক্ষতিগ্রস্তদের জরুরি সহায়তার ঘোষণা
নিউইয়র্কে গ্রেফতার বাংলাদেশি কূটনীতিক জামিনে মুক্ত
ভারী বর্ষণে ফের পাহাড় ধসের আশঙ্কা
পাহাড়ে মৃত্যুর ঘটনায় সংসদে শোক
চার জেলায় সড়ক যোগাযোগ ব্যাহত
শাহজালালে ৪ কেজি সোনা উদ্ধার
পাহাড় ধসে তিন জেলায় নিহত বেড়ে ১৪১
প্রথম পাতা
শেষ পাতা
খবর
নগর-মহানগর
সম্পাদকীয়
দৃষ্টিপাত
বাতায়ন
আইটি বিশ্ব
দশ দিগন্ত
আনন্দ নগর
একদিন প্রতিদিন
খেলা
টিউটোরিয়াল
স্বজন সমাবেশ
শিল্প বাণিজ্য
উত্তরের জনপদ
আবহমান চট্টগ্রাম
বাংলার মুখ
শোক সংবাদ
দ্বিতীয় সংস্করণ
RSS Feed
Mobile App
ভারপ্রাপ্ত সম্পাদক : সাইফুল আলম, প্রকাশক : সালমা ইসলাম
প্রকাশক কর্তৃক ক-২৪৪ প্রগতি সরণি, কুড়িল (বিশ্বরোড), বারিধারা, ঢাকা-১২২৯ থেকে প্রকাশিত এবং যমুনা প্রিন্টিং এন্ড পাবলিশিং লিঃ থেকে মুদ্রিত।
পিএবিএক্স : ৮৪১৯২১১-৫, রিপোর্টিং : ৮৪১৯২২৮, বিজ্ঞাপন : ৮৪১৯২১৬, ফ্যাক্স : ৮৪১৯২১৭, সার্কুলেশন : ৮৪১৯২২৯। ফ্যাক্স : ৮৪১৯২১৮, ৮৪১৯২১৯, ৮৪১৯২২০
E-mail: jugantor.mail@gmail.com
Design and Developed by
উপরে
শিরোনাম :
ভারতে হামলার জন্য চীনের নতুন মহড়া!       সিন্ডিকেটের কবলে নতুন পাঠ্যবই       নারায়ণগঞ্জের সাত খুন মামলা: হাইকোর্টের রায় আজ       আইন কর্মকর্তার মতামতেই বেহাত হয় মূল্যবান সম্পত্তি       এত বড় শিল্পী আমাদের চলচ্চিত্রে আসেননি: সোহেল রানা